Origo gefur út skýrslu samkvæmt staðlinum ISAE 3402 Origo hefur gefið út skýrslu samkvæmt staðlinum ISAE 3402 sem tengist endurskoðun og ársreikningagerð viðskiptavina . Skýrslan sem er af gerð 2 lýsir hönnun og virkni innra eftirlits Origo og veitti KPMG óháð álit á lýsingu Origo á þjónustulausnum félagsins . Traustur útvistunar - og rekstraraðili Umfang skýrslunnar er fjölbreytt og tekur til að mynda til aðgangsstýringa , breytingastjórnunar og atvikastjórnunar ásamt skráningu upplýsingaeigna og notkun þeirra . Skýrslan veitir stjórnendum og endurskoðendum fyrirtækja ákveðna staðfestingu á tölvueftirlitsþáttum í þeim ferlum sem er útvistað til Origo og eru innan umfangs skýrslunnar . „ Við hjá Origo höfum lagt mikla vinnu í þessa skýrslu sem mun skila sér í aukinni hagræðingu og er viðurkenning fyrir okkur sem traustur útvistunar - og rekstraraðili “ segir Örn Alfreðsson , framkvæmdastjóri Þjónustulausna Origo . Umtalsverður ávinningur fyrir viðskiptavini Tölvuendurskoðun er fastur liður í árlegri endurskoðun hjá flestum fyrirtækjum en alþjóðlegir endurskoðunarstaðlar gera kröfu um að upplýsingaendurskoðun ( IT-audit ) sé hluti af endurskoðunarvinnu hjá fyrirtækjum , sem á annað borð þurfa á þjónustu endurskoðunar að halda . Slík vinna getur bæði verið dýr og tímafrek en nú stendur fyrirtækjum til boða að kaupa skýrsluna sem sparar bæði tíma og fjármuni . Útgáfa ISAE skýrslunnar felur því í sér umtalsverðan ávinning fyrir viðskiptavini Origo sem þurfa að fara árlega í gegnum tölvuendurskoðun .